Налшык
Ди Налшык къалэу жэнэт щIыналъэ,
Уэ удиIэхукIэ диIэнщ насып.
Уи цIэр хуэдгъадэу гухэлъ пшыналъэм,
ДоIэт уи щIыхьыр, хъуауэ ди нып.
Уи хьэуа къабзэр фоуэ Iум йохыр,
Уи деж цIыху минхэм зыщагъэпсэху.
ФIы зигу пхуилъ хьэщIэм сэлам ибохыр,
Iей къозыпэсым — Iей мэхъу и Iуэху.
Нартхэм щагъахъэу щыта ди щIыпIэ!
Ноби уи бынхэм нартылъ ящIэтщ.
ЦIыху емызэшхэм урапсэупIэщ,
Гугъуехьхэм къэхъукъым уащыпикIуэт.
Ерыщу уокIур уи гъуэгу мытыншыр,
Зэман къэхъунухэм уэ уапежьащ.
Трырет уи щIэблэр лъэужь уэ пхыпшым,
ГуфIэгъуэ гъащIэ пхухъу уздежьар!
КЪАГЪЫРМЭС Борис,
Къэбэрдей-Балъкъэрым и цIыхубэ усакIуэ.
